שיחת קטגוריה:מהנדסי תוכנה

message: בעקבות שינוי שם הקטגוריה מ:קטגוריה:אישים בהנדסת תוכנה ל:קטגוריה:מהנדסי תוכנה, יש לבדוק את תוכנה. דוד הראל, למשל, אינו מהנדס תוכנה, אף שכחוקר תרם לתחום. דוד שי - שיחה 23:19, 21 בספטמבר 2016 (IDT)
replies: text: בהחלט התלבטתי לגביו, אבל ראשית, נשאלת השאלה מיהו מהנדס? האם מהנדס זה איש עם תואר, או מי שמבצע פעולות הנדסיות על בסיס מקצועי? אני חושב שהתשובה הנכונה היא השניה. שנית, הרבה יותר מוזרה לי הגדרתו כ"חוקר": בערך כתוב כי "ידוע בעיקר בזכות עבודתו בתחומי הלוגיקה הדינמית, החישוביות והנדסת התוכנה", איזה מין עבודה אפשר לעשות בתחום הנדסת התוכנה, שאינה הנדסת תוכנה, ושאינה מגדירה אותך כמהנדס תוכנה? עמית - שיחה 18:55, 22 בספטמבר 2016 (IDT)
replies: text: :חוק המהנדסים והאדריכלים אוסר על אדם בישראל להציג עצמו כמהנדס בלי שהוסמך לכך בבית ספר להנדסה, ולכן אני סבור שהתשובה הנכונה היא שמהנדס הוא איש עם תואר שמבצע פעולות הנדסיות.

text: :דוד הראל הוא חוקר, ובוודאי יכול לתרום לתאוריה של הנדסת תוכנה, בלי להיות מהנדס תוכנה, בדיוק כפי שחוקרים אחרים תרמו להנדסת חשמל בלי שיהיו מהנדסי חשמל. דוד שי - שיחה 20:06, 22 בספטמבר 2016 (IDT)
replies: text: ::זה הולך להיות דיון פילוסופי מעניין :)

text: ::כפי שכתבת, חוק המהנדסים והאדריכלים אוסר על אדם בישראל להציג עצמו כמהנדס בלי שהוסמך לכך בבית ספר להנדסה. השאלה היא האם "להציג את עצמך כמהנדס" משמעותו "להיות מהנדס"? בימי חיי הלא ארוכים נתקלתי במספר גדול מדי של אנשים (בעיקר בראיונות עבודה) שהוסמכו להנדסה, הציגו עצמם כמהנדסים, אך בזאת נגמר הקשר בינם לבין מקצוע ההנדסה. לעומת זאת, הכרתי כמה מהנדסים מעולים שמעולם לא הוסמכו לכך. היו ויש בעולם בכלל ובישראל בפרט מהנדסים הרבה לפני שנחקק החוק הזה, ויהיו גם אחריו.

text: ::ברשותך, אמשיל לך משל מתחום אחר: בוא נאמר שפלוני אלמוני נוהג לפרנסתו על משאית. והוא עושה זאת כבר 25 שנה, עם רקורד נקי. אך מעולם לא הוציא רשיון נהיגה. אז זה שאין לו רשיון אומר שהוא לא נהג משאית?

text: ::אנחנו פה בויקיפדיה לא פעם מתעלמים מהמציאות בשם איזה "חוק" או "הכרזה" או כל אוויר שיוצא מריאותיו של מאן דהוא: האם הכרזת ממשלת ישראל על החמאס היא ההופכת אותו לארגון טרור, או העובדה שהוא מבצע פעולות טרור הופכת אותו לכזה? האם הכרזת ממשלה על שנת בצורת הופכת אותה לכזו, או שהעובדה שלא יורד גשם? האם נקודות השוויון מתרחשת בחודש מרץ ובחודש ספטמבר בכל שנה, או שהחודשים מרץ וספטמבר מתרחשים בנקודת השוויון בכל שנה? (רמז: נקודת השוויון התקיימה גם לפני שהומצאו החודשים).

text: ::אז כמו שבזמן האחרון אוהבים לומר: אם זה נראה כמו ברווז וגו' עמית - שיחה 22:38, 22 בספטמבר 2016 (IDT)
replies: text: :::מי שהוסמך כמהנדס אך לא עסק בהנדסה לא ישויך בוויקיפדיה ל:קטגוריה:מהנדסים - נדרש תנאי כפול: הכשרה מקצועית ופעילות במקצוע. כך גם ביחס למקצועות אחרים.

text: :::הנדסאי שעוסק בעבודות בנייה לא יוצג אצלנו כמהנדס בניין אלא כהנדסאי בניין.

text: :::רבים מאוד (גם אני) עוסקים בפיתוח תוכנה בלי שיהיו מהנדסי תוכנה. אין בכך כל רע - יש דרכים טובות אחדות להכשרתם של מתכנתים. את התואר "מהנדס תוכנה" יש לייחד למי שהוסמך לכך, גם אם עבודתו אינה שונה במאומה מזו של מי שעבר קורס של חצי שנה.

text: :::לפיכך אני מציע להחזיר את שם הקטגוריה לקדמותו, וב:קטגוריה:מהנדסי תוכנה נשאיר רק את מי שהטכניון (או מוסד אקדמי דומה) העניק לו את התואר. דוד שי - שיחה 06:35, 23 בספטמבר 2016 (IDT)
replies: text: ::::אני אעזוב לרגע את הדיון הפילוסופי ואחזור לשאלה הנקודתית. בערך הנדסת תוכנה#המונח "מהנדס תוכנה" יש התייחסות לשאלה שבמחלוקת בינינו. לאור ההסבר בערך הנ"ל לגבי מהות עבודתו של מהנדס תכנה ובעיקר ההבדל בין עבודת המהנדס לעבודת מתכנת. זה די ברור מהערך, ועל פניו נראה שעבודתו של דוד הראל משייכת אותו (גם) לתחום הנדסת התוכנה.

text: ::::ובכל זאת קצת "אג'נדה" אנציקלופדית: אני לא חושב שהויקיפדיה צריכה להיות כלב השמירה של האינטרסים של ארגונים מקצועיים למיניהם וגם לא שלוחה של המוסדות האקדמאיים ועלינו לאמץ את ההגדרה המכלילה. אנחנו צריכים להציג את העובדות דה פקטו ולא דה יורה.  עמית - שיחה 13:31, 23 בספטמבר 2016 (IDT)
replies: text: :::::אני רץ לבשר לאשתי שלדעתך היא אשת מהנדס. דוד שי - שיחה 18:22, 23 בספטמבר 2016 (IDT)
thread_title: תוכן הקטגוריה